38 BIMANEESCHE TEXTEN. 



Ede-ra mafaka kai bóte dóho ede : taho-ra ba rödjo-ta Ama Metjo ake. Nggahi kai 

 ba lènga dóho-na: iyo, taho póda weki-na, ta-ródjo-ku, ta-lowa kudu pehe angi ro londo 

 ngupa ngaha. Ede-ra rödjo kai-na: he Ama Metjo, Ama Metjo-e, bakai-tji ra-pöku 

 kai-mu? Ringa kai ba Ama Metjo, ede-ra ntjambe kai-na ro na-nuntu kai-du watu 

 tampuu waü-na saraka tjumpu-kai-na parakara-na labo Ama Seho ro masaraka nggahi 

 ra eli Ama Kambeo. Ntjambe kai ba Ama Batu: e Ama Metjo-e, kananu ba nami 

 dóho, wati-du Wara-na sa-mena-na matangara kai binata di ade duniya ake mawaü 

 ao nggómi, nira-pu ai ake köne-pu mbeè-mbeè neè mawaü-mu aka ro kampula nggómi, 

 wara patu-tji mbeè neè mangaha matja, na-tjowa pöda-ku Ama Kambeo ede, mandede 

 wali èda-mu di ade talaga ede lai-na malja pöda, mu-èda-ku mpa ninu ndai-mu ba 

 nggómi, kóne ede wati sara imbi-mu, mai ta-lao sama-sama-ku labo nahu! Ringa 

 kai ba Ama Metjo nggahi Ama Batu ede: nggara na-ndede sara, mai-ra ta-lao kada 

 sama-sama aka Ama Kambeo! Ede-ra londo kai-na Ama Batu watu èse elo hadju, 

 na-londo raka-du Ama Metjo, ede-ra nggahi kai ba Ama Batu: bune-ku lampa rawi 

 lampa-ta ake, mai ka-ra ndede-na nahu ku-toi, nggómi manae, ndadi wati lowa-ta 

 lampa sama-sama. Nggahi kai ba Ama Metjo: nggara ba ndede-na-sa, neè nggómi 

 èse wawo kontu nahu! Ntjambe kai ba Ama Batu: taho póda weki-n, nde pala kombi 

 nggómi mu-lampa ntjubu, rongga di wombo-wombo hadju, ndadi ku-mabu-ra nahu 

 bata ba hadju ede. Nggahi kai ba Ama Metjo: nggara ba ndede-na sara, ta-diki 

 kantjao-ku kèto-ta. Ede-ra diki kantjao kai kèto-na, ede-ra lampa kai-na Ama Metjo 

 labo Ama Batu èse wawo kontu-na. Sabune mpara ntoi lampa-na, na-rongga mpudu 

 aka hidi Ama Kambeo. Eda kai ba Ama Seho: e Ama Kambeo, Ama Kambeo-e, 

 ara wali-du Ama Metjo aka-e! Au kombi èse wawo kontu-n aka? Ede-ra tiyo kai 

 ba Ama Kambeo. Ntika na-èda mpudu Ama Batu èse wawo kontu-na, nggahi kai 

 ba Ama Seho: he Ama Kambeo-e, mu-waü póda-póda-ku horu nahu ake ro wati, 

 nggara wati-si waü-mu horu, santawi wati-pu deni-n, móda-ku lowa lao rai waü. 

 Nggahi kai ba Ama Kambeo: midi-midi romo mpa nggómi di kontu nahu ake, Ama 

 Metjo ede na-waü-ra ringa ro batu aka ro katjihi-na Ama Batu ede, nde pala ai-na 

 lalehe-lehe nggómi, kamidi-pu weki-mu di kontu nahu ake! Wati sabune lampa-na, 

 na-deni-ra Ama Metjo ede labo Ama Kambeo. Ede-ra hanta kai-na tuta-na Ama 

 Kambeo mandinga labo nggahi-na: e bóte omba ina-mu, ra-ntjonggo nggómi tolu 

 mbuwa matja neè waa-mu labo nahu, maai ake mu-waa tjóla kai-ku ntjonggo-mu 

 sa-buwa, bakai wali-ku duwa mbuwa? Ede-ra ringa kai ba matja nggahi Ama 

 Kambeo ede, kananu kai ba ade-na: nggara na-ndede sara, na-aka wali-ku nahu ake, 

 pala na-neè-ku mai tjóla kai ntonggo-na nahu ake. Ede mpara rai-na Ama Metjo 

 ede, wati-du bae-bae-na rai rumpa-na hadju ro wadu, wati-du kadeè-na ba dahu-na 

 neè tjóla kai ntjonggo ba Ama Batu di Ama Kambeo, saraka mabu tarambeyo-na 

 Ama Batu di kèto Ama Metjo, na-waü-ra tarulake eli koha tuta-na laho kakilja-kitja 

 salaho-na randa rero ba Ama Metjo saraka made-na di kèto Ama Metjo ede. Ede 

 mpara tjumpu-na. 



